Share this:
বাক্সা : প্ৰথমবাৰলৈ নিৰ্বাচনত অৱতীৰ্ণ হৈ জয় লাভ কৰি নিৰ্বাচিত হোৱা এগৰাকী যুৱ জনপ্ৰতিনিধি। নিৰ্বাচনৰ পূৰ্বে গাৱে-ভূঞে নিৰ্বাচনী প্ৰচাৰ সভাবোৰত তেওঁৰ এটাই প্ৰতিশ্ৰুতি আছিল ৰাইজৰ কাম কৰা, ৰাইজৰ সমস্যা সমাধান কৰা, দুখীয়াক সহায় কৰা আদি। জয়ী হোৱাৰ পিছত এতিয়া ৰাইজক দিয়া প্ৰতিশ্ৰুতি ৰক্ষা কৰিবৰ বাবে ওলাই আহিছে জনপ্ৰতিনিধি গৰাকী।
উক্ত জনপ্ৰতিনিধি গৰাকী হৈছে বিটিচিৰ ২৪ নং মুছলপুৰ পৰিষদীয় সমষ্টিৰ পৰা নিৰ্বাচিত কাৰ্যবাহী সদস্য ৰাকেশ ব্ৰহ্ম। বিগত বিটিচি পৰিষদীয় নিৰ্বাচনৰ পূৰ্বে বিভিন্ন সভাত ৰাইজৰ আগত বহু প্ৰতিশ্ৰুতি দিছিল ইউপিপিএলৰ মুছলপুৰ সমষ্টিৰ প্ৰাৰ্থী ৰাকেশ ব্ৰহ্মই। এই প্ৰতিশ্ৰুতি সমূহৰ ভিতৰত অন্যতম আছিল তেখেতৰ মাহিলী দৰমহাৰ ধনৰাশি সমষ্টিটোৰ নামঘৰ, মন্দিৰ, বাথৌ আশ্ৰম, মছজিদ আদিত দান কৰা। এই উদ্দেশ্যে বাক্সা জিলাৰ মুছলপুৰৰ সমীপৰ পমুৱাপথাৰত অনুষ্ঠিত এক ৰাজহুৱা সভাত দুখন গাঁৱৰ মাজত আনুষ্ঠানিকভাৱে বিতৰণ কৰে পঞ্চাশ হাজাৰ টকাৰ চেক।
পশুপালন বিভাগটোৰ বিষয়ে মন্তব্য কৰি তেখেতে কয় যে এই বিভাগটো পূৰ্বৰ বিটিচি চৰকাৰে কোনো কাম নকৰিলে, এতিয়া এই বিভাগটোক পুনৰুজ্জীৱিত কৰাৰ বাবে পৰিকল্পনা কৰা বুলি উল্লেখ কৰি বিটিচিৰ ভিতৰতে ৰাজহ সংগ্ৰহ কৰিব পৰা অন্যতম বিভাগ হিচাপে গঢ় দিব বুলি ন-দি কয়। ইয়াৰ বাবে পাঁচ কোটি টকা ব্যয় সাপেক্ষে বাক্সাৰ বগাজুলিত এখন ছাগলী ফাৰ্ম খোলা হ'ব বুলিও কাৰ্যবাহী সদস্য গৰাকীয়ে কয়।
Search for:
